2021. gada 11. maijā Noteikumi Nr. 293

Rīgā (prot. Nr. 40 25. §)

**Grozījumi Ministru kabineta 2012. gada 18. septembra noteikumos Nr. 633 "Zemes dzīļu izmantošanas kārtība iekšzemes publiskajos ūdeņos un jūrā"**

Izdoti saskaņā ar

likuma "Par zemes dzīlēm"

8. panta otrās daļas 1. un 2. punktu un

10. panta četrpadsmito daļu

Izdarīt Ministru kabineta 2012. gada 18. septembra noteikumos Nr. 633 "Zemes dzīļu izmantošanas kārtība iekšzemes publiskajos ūdeņos un jūrā" (Latvijas Vēstnesis, 2012, 151. nr.; 2013, 174. nr.) šādus grozījumus:

1. Aizstāt 14.5.5. apakšpunktā vārdus "standartam LVS EN ISO 9001:2009 "Kvalitātes pārvaldības sistēmas – Prasības" vai līdzvērtīgam standartam" ar vārdiem "Eiropas vai starptautiskajiem kvalitātes nodrošināšanas standartiem un minēto sistēmu ir apstiprinājušas normatīvajos aktos par atbilstības novērtēšanas institūcijām noteiktajā kārtībā akreditētas institūcijas".

2. Aizstāt 14.5.6. apakšpunktā vārdus "standartam LVS EN ISO 14001:2005 "Vides pārvaldības sistēmas – Prasības vadlīniju pielietošanai" vai līdzvērtīgam vides pārvaldības standartam" ar vārdiem "vides vadības standartiem, kuri atbilst Eiropas vai starptautiskajiem vides vadības sistēmas standartiem, un minēto sistēmu ir apstiprinājušas normatīvajos aktos par atbilstības novērtēšanas institūcijām noteiktajā kārtībā akreditētas institūcijas".

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs